André de Ruyter dien klag van poging tot moord inAndré de Ruyter. (Foto: Jhua-Nine Wyrley-Birch) André de Ruyter, uitvoerende hoof van Eskom, het ŉ klag van poging tot moord by die polisie ingedien. Dit is Sondag deur Eskom aan Maroela Media bevestig. Die klagte hou glo verband met ŉ vergiftigingsvoorval einde verlede jaar. EWN berig dat De Ruyter ŉ koppie koffie by sy Megawatt Park-kantoor in Sunninghill in Johannesburg gedrink het waarin daar vermoedelik sianied was. Die onafhanklike energiekenner Chris Yelland het dit ook op Twitter bevestig. Eskom CEO Andre De Ruyter has survived a murder attempt at his office in Megawatt Park, where he drank a cup of coffee laced with cyanide. https://t.co/55AnBmSX8b pic.twitter.com/giHpwJVU2m — Chris Yelland (@chrisyelland) January 7, 2023 “Eskom kan nie verder op die vergiftigingsvoorval wat in Desember 2022 plaasgevind het, kommentaar lewer nie, aangesien die saak deel van ŉ polisieondersoek vorm,” het Karen Pillay, Eskom se hoof van sekerheid, Sondag by navraag gesê. “ŉ Strafregtelike klag is by die Hermanus-polisiestasie ingedien en na die Midrand-polisiestasie oorgeplaas.” Yelland sê op Twitter dat die voorval op 13 Desember plaasgevind het – ŉ dag nadat De Ruyter sy bedanking as uitvoerende hoof by Mpho Makwana, Eskom se voorsitter, ingedien het. Dié nuus is op 14 Desember bekendgemaak. De Ruyter sal die leisels as uitvoerende hoof na verwagting in Maart vanjaar aan sy opvolger oorgee. De Ruyter has confirmed the attempt on his life, which took place on Tuesday 13 December 2022, a day after he submitted his resignation as CEO to the Eskom chairman, Mpho Makwana, but before this became publicly known on 14 December 2022.https://t.co/1HhJqEJRDQ — Chris Yelland (@chrisyelland) January 7, 2023 Maroela Media het in Oktober verlede jaar berig dat die veiligheid van De Ruyter en ander toepaslike uitvoerende beamptes by Eskom opgeskerp is nadat De Ruyter ŉ spioenasietoestel in sy voertuig gevind het. Dit was glo aan die onderkant van sy sitplek vasgeplak.